डॉन के गाने भी कल्याण जी आनंद जी इंदीवर से लिखवाने की सोच रहे थे। इंदीवर ने उसका एक गीत ये मेरा दिल.. लिखा भी पर फिर किसी बात से उनके बीच अनबन हो गई और बाकी गाने अनजान की झोली में आ गए। अनजान ने इस मौके को पूरी तरह भुनाया। जिसका मुझे था इंतजार..... से लेकर खई के पान बनारसवाला... तक हर गली मोहल्ले में अनजान के गीत बजने लगे। खई के पान... .के पीछे की भी एक मजेदार कहानी है जिसे उनके पुत्र समीर कई साक्षात्कारों में बता चुके हैं।